**CONSILIUL DE ADMINISTRAȚIE AL**

**AGENȚIEI NAȚIONALE DE CADASTRU ȘI PUBLICITATE IMOBILIARĂ**

**HOTĂRÂREA NR.72/07.07.2023**

Având în vedere:

- prevederile art. 3 alin. (9)-(11) și (12) din Legea cadastrului și a publicității imobiliare nr. 7/1996, republicată, cu modificările și completările ulterioare, coroborate cu prevederile art. 13- 15 din Regulamentul de organizare şi funcţionare a Agenţiei Naţionale de Cadastru şi Publicitate Imobiliară (ANCPI), aprobat prin Hotărârea Guvernului României nr. 1288/2012, republicată( H.G. nr. 1288/2012);

- Notă de fundamentare pentru aprobarea inițierii demersurilor necesare in vederea modificării Anexei 10 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, aflate în administrarea OCPI Brașov;

-procesul-verbal al ședinței Consiliului de Administrație din data de 07.07.2023;

În temeiul dispozițiilor art. 14 din Regulamentul de organizare şi funcţionare a ANCPI, aprobat prin HG nr.1288/2012, Consiliul de Administrație al ANCPI, adoptă prezenta

**HOTĂRÂRE**

**Art. 1.** Aprobă retragerea de pe circuitul de avizare interministerial a proiectului de Hotărâre a Guvernului privind modificarea anexei nr. 10 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, ca urmare a actualizării valorii de inventar a unor imobile aflate în domeniul public al statului şi pentru transmiterea acestora din domeniul public al statului şi din administrarea Oficiului de Cadastru şi Publicitate Imobiliară Braşov în domeniul public al municipiului Braşov, județul Brașov.

**Art. 2.** Aprobă inițierea unui proiect de hotărâre de guvern având ca obiect actualizarea valorii de inventar a imobilelor din Brașov, str. Piața Sfatului nr. 26 A, jud Brașov, înscrise în CF. nr.118437.

 **Art. 3.**  Prezenta hotărâre va fi dusă la îndeplinire de către direcțiile și serviciile din cadrul ANCPI, precum și de către instituțiile subordonate, cu atribuții în sensul celor dispuse.

**Președinte**

 **Consiliu de Administrație**

 **Hajnalka Ildiko Vig**

**Membri**

**dl. Szabo JOZSEF \_\_\_\_\_\_\_\_\_\_\_\_**

**dna. Melania RUSNAC\_\_\_\_\_\_\_\_\_\_\_\_**

**dna. Valeria MATEESCU\_\_\_\_\_\_\_\_\_\_\_\_**

**dl. Sorin MUNTEANU\_\_\_\_\_\_\_\_\_\_\_**

**dl. Nándor SZALLOS\_\_\_\_\_\_\_\_\_\_\_\_\_**

**dl. Sergiu ȚÎRA \_\_\_\_\_\_\_\_\_\_\_\_\_\_\_\_**

**dl. Vasile VARGA \_\_\_\_\_\_\_\_\_\_\_\_\_\_\_\_**

**dl. Gheorghe BADEA\_\_\_\_\_\_\_\_\_\_\_\_\_\_\_**

HOTĂRÂREA NR.72/07.07.2023